కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
PVP: జగన్ గారో.. ఆ దుర్మార్గుడి నుండి కాపాడండి: బండ్ల గణేష్ ట్వీట్స్ వార్
PVP Vs Bandla Ganesh: డేకి వర్కింగ్ డేకి, కాల్ షీట్‌కు, మామూలు షీట్‌కు, మేకప్‌కి ప్యాకప్‌కి తేడా తెలియని కొందరు స్కామ్ రాజాలు ఇండస్ట్రీని భ్రష్టుపట్టించారు. ప్రపంచం, భారతదేశం మొత్తం గర్వించదగ్గ నటుడు, పద్మశ్రీ కమల్ హాసన్ గారినే కోర్టుకు లాగిన నీచ చరిత్ర నీది.
Samayam Telugu | Updated:
Oct 5, 2019, 07:42PM IST
YS Jagan And Bandla
వైసీపీ నాయకుడు, సినీ నిర్మాత పీవీపీ తనని చంపేస్తానని బెదిరిస్తున్నాడంటూ తీవ్ర ఆరోపణలు చేశారు బండ్ల గణేష్ . ఈ సందర్భంగా ట్విట్టర్‌ వార్ మొదలుపెట్టారు. ఏపీ సీఎం జగన్ మోహన్ రెడ్డి పేరు చెప్పి చిత్రపరిశ్రమలో అందర్నీ బెదిరిస్తున్నారంటూ వరుస ట్వీట్స్ చేశారు బండ్ల గణేష్.
‘గౌరవనీయులైన ముఖ్యమంత్రి జగన్ గారికి సార్.. మమ్మల్ని అందరినీ నిర్మాత పీ వీ పీ బారి నుంచి కాపాడండి. అందరూ ఆంధ్రప్రదేశ్‌లో అవినీతి లేని పాలన జరుగుతుందని ఆనంద పడుతూ ఉంటే తులసివనంలో గంజాయి మొక్కల్లాంటి కొందరి వల్ల పార్టీకి నీకు చెడ్డ పేరు వస్తుంది. ఓడిపోయిన కేసుల్లో కూడా మళ్లీ డబ్బులు కావాలి అని బెదిరిస్తున్నారు. మాట్లాడితే ఆంధ్ర ప్రదేశ్ నా చేతుల్లో ఉంది మీ అందర్నీ చంపేస్తాను అంటున్నాడు. రాజన్న రాజ్యం వచ్చిందని ఆనందంతో బతుకుతున్న ఆంధ్రప్రదేశ్ ప్రజలకు ఇలాంటి దుర్మార్గుడిగా చేతినుంచి కాపాడండి సార్. మీ పేరు చెప్పి చిత్రపరిశ్రమలో అందర్నీ బెదిరిస్తున్నారు దయచేసి కట్టడి చేయండి.
Read Also: ‘చాణక్య’ రివ్యూ: గందరగోళంలో గోపీచంద్
కనకదుర్గమ్మ తల్లి ఆశీస్సులతో విజయవాడ నగర ప్రజలు ఎంత అదృష్టవంతులో నాకిప్పుడు అర్థమవుతుంది. అమ్మో.. చిన్న పొరపాటు జరిగి ఉంటే ఘోరప్రమాదం జరిగిపోయేది. డేకి వర్కింగ్ డేకి, కాల్ షీట్‌కు, మామూలు షీట్‌కు, మేకప్‌కి ప్యాకప్‌కి తేడా తెలియని కొందరు స్కామ్ రాజాలు ఇండస్ట్రీని భ్రష్టుపట్టించారు. తీసిన ప్రతి హీరోతో గొడవే. ప్రతి డైరక్టర్ తో పంచాయతీనే. ప్రతి నటుడితో గొడవలే. మాట్లాడితే కోర్టులు, కేసులు. ఇండస్ట్రీకి హిట్‌లు, బ్లాక్ బస్టర్లు ఇవ్వడం తెలుసు కానీ కోర్టుల చుట్టూ తిరగడం కొత్తగా నేర్పాడు ఈ స్కామ్ రాజా. ప్రపంచంలో నేను ఏ దేశానికైనా హ్యాపీగా వెళ్లి తిరిగివస్తా. కొందరు స్కామ్ రాజాలు వేరే దేశాలకు వెళ్తే అరెస్టు చేసి బొక్కలో వేస్తారట. అందరూ చెప్పుకుంటుంటే విన్నా. నిజమో కాదో నాకు తెలియదు.
Read Also: టెంపర్ సినిమా అప్పులు.. బండ్ల గణేష్ పై కేసు
ప్రపంచం, భారతదేశం మొత్తం గర్వించదగ్గ నటుడు, పద్మశ్రీ కమల్ హాసన్ గారినే కోర్టుకు లాగిన నీచ చరిత్ర నీది. తొమ్మిదేళ్ల పాటు తన రక్తాన్ని పణంగా పెట్టి, తమ చెమటను చిందించి, రాత్రి అనక పగలు అనక కుటుంబానికి దూరంగా గడిపి చేజిక్కించుకున్న అధికారాన్ని కొందరు దుర్మార్గులకు పెత్తనాలు ఇచ్చి, మీ కీర్తిని పాడు చేసుకోవద్దని గౌరవనీయులు ముఖ్యమంత్రి జగన్ గారికి నా వినయపూర్వక విన్నపం’ అంటూ వరుస ట్వీట్లు చేశారు బండ్ల గణేష్.
ఎన్టీఆర్‌ నటించిన ‘టెంపర్’ సినిమా ఆర్ధికవ్యవహారాల్లో బండ్ల గణేష్, పీవీపీల మధ్య ఆర్ధికవ్యవహారాల్లో తేడాలు వచ్చాయి. టెంపర్ చిత్రానికి పీవీపీ రూ. 30 కోట్ల మేర ఫైనాన్స్ చేయగా వడ్డీ చెల్లింపుల్లో బండ్ల గణేష్‌తో వివాదం రేగింది. దీంతో ఈ ఇద్దరు పరస్పరం ఒకరిపై ఒకరు కేసులుపెట్టుకున్నారు. అయితే పీవీపీ తనను కిడ్నాప్ చేసి హత్య చేసేందుకు ప్రయత్నిస్తున్నాడంటూ బండ్ల గణేష్ మీడియాకి ఎక్కారు. కాగా శుక్రవారం రాత్రి తన ఇంటిపై బండ్ల గణేష్, అతడి అనుచరులు దాడి చేశారని ఆరోపిస్తూ పీవీపీ కేసు పెట్టినవిషయం తెలిసిందే. 420, 448, 506 R/W 43 ipc సెక్షన్స్ కింద కేసు నమోదు చేసిన పోలీసులు విచారణ ప్రారంభించారు. ఒకవైపు ఈ కేసు విషయమై విచారణ జరుగుతుండగా.. బండ్ల గణేష్ ట్విట్టర్ వేదికగా సంచలన ఆరోపణలు చేశారు.
బండ్ల గణేష్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.